open-index/open-wikipedia-markdown huggingface dataset:
Առվույտի բվիկ

**Առվույտի բվիկ** (), բվիկների ընտանիքի թիթեռ, մշակաբույսերի (հատկապես՝ առվուտի, վուշի, սոյայի) վնասատու։

## Տարածվածություն
Տարածված է Եվրասիայում, Ռուսաստանի եվրոպական մասի տափաստանային գոտիներում, Կովկասում, Միջին Ասիայում, Հարավային Սիբիրում, Հեռավոր Արևելքում։

## Նկարագրություն
Թևերի բացվածքը 30-38 մմ է, առջևիները կանաչամոխրագույն են, երբեմն՝ շիկավուն՝ սև լայն շերտերով, հետիները՝ սպիտակադեղին ծոպերով եզերված, բաց գույնի, սև կոր բծով, թևի ծայրը՝ լայն մուգ շերտով, միջին մասում՝ բաց գույնի բծով։

Թրթուրի երկարությունը 40 մմ է, հիմնականում՝ կանաչավուն, մեջքը՝ բաց և մուգ գույնի շերտերով, մարմինը՝ մանր փշերով։ Տարեկան զարգանում է 2 սերունդ։ Ձմեռում են հիմնականում Հարսնյակները (երբեմն՝ թրթուրները, թիթեռները թռչում են մայիսին, 2-րդ սերունդը՝ հուլիսին)։ Էգերը ձվադրում են տերևների, տարբեր բույսերի ծաղիկների վրա։ Թրթուրները սնվում են մշակովի և վայրաճ շատ բույսերով, վնասում են դրանց վերգետնյա մասերը, ապրում են չծածկված, հարսնյակավորվում են հողում։

## Պայքարի միջոցառումներ
Խոր աշնանավար, միջշարային մշակում, մոլախոտերի ոչնչացում, բույսերի սրսկում՝ քլորոֆոսով, ֆոսֆամիդով կամ այլ միջատասպաններով։

Կատեգորիա:Վնասատուներ
Կատեգորիա:Թիթեռներ
Սենտ Մարի

**Սենտ Մարի** ( ; Martinican Creole  ), քաղաք և մեծությամբ հինգերորդ համայնքը Ֆրանսիայի անդրծովյան Մարտինիկ դեպարտամենտում։ Ընկած է Մարտինիկ կղզու հյուսիսարևելյան (դեպի Ատլանտյան օվկիանոս ուղղված) կողմում։ Զբաղեցնում է 44,55 քառակուսի կիլոմետր տարածք։ 2011 թվականի տվյալներով բնակչության թվաքանակը եղել է 17 934։

## Ժողովրդագրություն

## Կլիմա
Սենտ Մարին ունի արևադարձային անտառներին բնորոշ կլիմա (ըստ Կյոպպենի կլիմայի դասակարգման՝ *Af*): Տարեկան միջին ջերմաստիճանը 26.5|C է, տեղումների տարեկան միջին քանակը՝ 2.781,3 միլիմետր։ Ամենախոնավ ամիսը նոյեմբերն է, ամենաշոգը՝ օգոստոսը. ամսական միջին ջերմաստիճանը՝  մոտ 27.5&nbsp;°C (81,5&nbsp;°F),  ամենազովը ամիսը՝ հունվարը. մոտ 25.1&nbsp;°C (77.2&nbsp;°F):  Ամենաբարձր ջերմաստիճանը գրանցվել է 2005 թվականի սեպտեմբերի 23-ին՝ 35.0&nbsp;°C (95.0&nbsp;°F) . ամենացածր ջերմաստիճանը՝ 1987 թվականի մարտի 8-ին՝ 16.5&nbsp;°C (61.7&nbsp;°F)։

## Ծանոթագրություններ

## Արտաքին հղումներ
* Պաշտոնական կայք (ֆրանսերեն)
* Base Mérimée

ձախից|մինի| Սև ավազով լողափ Սենտ Մարիում

Կատեգորիա:Ատլանտյան օվկիանոսի նավահանգստային քաղաքներ
Կատեգորիա:Ֆրանսիայի քաղաքներ
Մետաղների հնացում

**Մետաղների հնացում**, *մետաղների ծերացում*, մետաղների և համաձուլվածքների կազմության և հատկությունների փոփոխություն, որն ընթանում է կամ ինքնաբերաբար, սենյակային ջերմաստիճանում երկարատև պահելու պրոցեսում (բնական հնացում), կամ տաքացնելիս (արհեստական հնացում)։ Սովորաբար հնացումը բերում է մետաղների ամրության և կարծրության մեծացման՝ միաժամանակ փոքրացնելով պլաստիկությունն ու հարվածային ճլությունը։ Հնացման ենթարկում են մետաղական այն դետալներն ու շինվածքները, որոնք շահագործման պրոցեսում չպետք է փոխեն իրենց ձևն ու չափերը (հաստոցների հենոցներ, չափիչ սարքերի հիմքեր) ևն։

Հնացումը կիրառում են մետաղական համաձուլվածքների ամրության կրակաամրության բարձրացման համար։

## Տես նաև
* Կոռոզիա

## Գրականություն
* Ю.М. Лахтин, В.П. Леонтьева. Материаловедение. — М.: Машиностроение, 1990.

Կատեգորիա:Մետաղագիտություն
Էվրեպտիլիա

[left|thumb|''[Հիլոնոմուսի*՝ էվրեպտիլի և ամենահին հայտնի սողուններից մեկի գանգը]]
«Էվրեպտիլիա» («իսկական սողուն») [[Սաուրոպսիդա]]յի երկու հիմնական ենթախմբերից մեկն է, մյուսը՝ *Պարարեպտիլիան*։ Էվրեպտիլիան ներառում է [[Դիապսիդա]] (բոլոր ժամանակակից [[սողուն]]ներին և [[թռչուն]]ներին պարունակող կլադը), ինչպես նաև մի շարք պարզունակ պերմո-ածխածին ձևեր, որոնք նախկինում դասակարգված էին Անապսիդայի անունով։

Էվրեպտիլիան բնութագրվում է նրանով, որ [[գանգ]]ի ոսկորները մեծապես կրճատված են վերակոսքիպալ, աղյուսակային և վերժամանակային ոսկորներով, որոնք այլևս կապված չեն հետորբիտալի հետ։ Բացի Դիապսիդայից, խումբը հատկապես պարունակում է Կապտորհինիդաե՝ սկզբնական փոքր մսակերների բազմազան և երկարակյաց (ուշ ածխածնային-ուշ պերմի) կլադ, որոնք հետագայում վերածվեցին խոշոր բուսակերների։ Այլ պրիմիտիվ էվրեպտիլիաները, ինչպիսիք են *հիլոնոմուսը* և *պրոտորոտիրդը*,փոքր, մակերեսորեն մողեսանման ձևեր էին, որոնք հավանաբար [[միջատակեր]] էին։ Մեկ պրիմիտիվ էվրեպտիլիա՝ ուշ կարբոնֆերային «պրոտորոթիրիդը»՝ *Անթրակոդրոմեուսը'', ամենահին հայտնի մագլցող քառոտանին է։ Դիապսիդները միակ էվրեպտիլյան կլադն էր, որը շարունակվեց Պերմի ժամանակաշրջանի վերջից այն կողմ։

## Դասակարգում
Այստեղ կլադոգրամը ստեղծվել է Մյուլլերի և Ռեյսի կողմից (2006 թ.):

## Ծանոթագրություններ

Կատեգորիա:Սողուններ
Լի Ռեմիք

**Լի Էնն Ռեմիք** (, ), ամերիկացի դերասանուհի։ «Ոսկե գլոբուս» մրցանակի կրկնակի դափնեկիր, ինչպես նաև «Օսկար » և «Թոնի» մրցանակների հավակնորդ։

## Կենսագրություն
Ծնվել է 1935 թվականի դեկտեմբերի 14-ին Մասաչուսեթսում։ Պատանեկության տարիներին հաճախել է պարի դպրոց, ինչպես նաև դերասանական դասընթացներ Բերնարդ քոլեջում և Նյու Յորքի Դերասանական ստուդիայում։ 1953 թվականին Լին իր առաջնելույթն է կատարել Բրոդվեյում ։

Իսկ կինոյում նրա առաջնելույթը տեղի է ունեցել 1957 թվականին Էլյա Կազանի «Դեմքը ամբոխի մեջ» ֆիլմում։ Դրան հաջորդել են նշանակալից դերեր « Երկար շոգ ամառ » (1958) և « Սպանության անատոմիա » (1959) ֆիլմերում։ 1960 թվականին նա նկարահանվել է Էլյա Կազանի ևս մեկ ֆիլմում՝ «Վայրի գետը» կինոնկարում (1960 թ.)։ 1962 թվականին Ռեմիքն առաջադրվել է «Օսկար» մրցանակի՝ «Լավագույն դերասանուհի» անվանակարգում՝ «Գինու և վարդերի օրեր» ֆիլմում գլխավոր հերոսի՝ Ջեք Լեմմոնի կնոջ՝ Քիրստեն Առնեսեն Քլեյի դերի տպավորիչ կատարման համար։

1966 թվականին Լին առաջադրվել է Թոնի մրցանակի Բրոդվեյի «Սպասիր մինչև մութն ընկնի» պիեսում իր դերակատարման համար։ Մեկ տարի անց պիեսը էկրանավորվեց, բայց նույնանուն ֆիլմում գլխավոր դերը խաղաց Օդրի Հեփբըրնը։ Լի Ռեմիքի դերասանական հիշարժան աշխատանքներից է նաև Դեմիենի մոր՝ Քեթրին Թորնի կերպարի մարմնավորումը 1976 թվականին նկարահանված  «Օմենը» / «The Omen»միստիկական թրիլլերում։

Իր առաջին ամուսնուց՝ Բիլ Քոլերանից (1957–1968), Լին ունեցել է մեկական որդի և դուստր։ Նրա երկրորդ ամուսինը բրիտանացի պրոդյուսեր Քիփ Գոուենսն էր (1970–1991): Լի Ռեմիքը մահացել է քաղցկեղից, լոսանջելեսյան իր տանը, 1991 թվականի հուլիսի 2-ին՝ 55 տարեկան հասակում։ Կինոարվեստում ներդրած նշանակալի ավանդի համար Լին աստղի է արժանացել Հոլիվուդյան Փառքի ծառուղում։

## Ընտրյալ ֆիլմագրություն

## Մրցանակներ
* Լավագույն դերասանուհու մրցանակ - 1963 թ. Սան Սեբաստիանի կինոփառատոնում ՝ Գինու և վարդերի օրեր ֆիլմի համար
* Ոսկե գլոբուս 1974 - «Հեռուստատեսային դրամատիկական լավագույն դերասանուհի» («Կապույտ ասպետ»)
* Ոսկե գլոբուս 1976 - «Հեռուստատեսային դրամատիկական լավագույն դերասանուհի» («Լեդի Ռենդոլֆ Չերչիլ»)
* BAFTA 1975 - «Լավագույն հեռուստատեսային դերասանուհի» («Ջենի. Լեդի Ռենդոլֆ Չերչիլ»)

## Ծանոթագրություններ

## Արտաքին հղումներ
* 
* Lee Remick at filmreference.com

Կատեգորիա:1935 ծնունդներ
Կատեգորիա:1991 մահեր
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Անձինք այբբենական կարգով
Կատեգորիա:Դեկտեմբերի 14 ծնունդներ
Կատեգորիա:Դերասանուհիներ այբբենական կարգով
Կատեգորիա:Լոս Անջելես քաղաքում մահացածներ
Կատեգորիա:Կոլումբիայի համալսարանի շրջանավարտներ
Կատեգորիա:Հոլիվուդյան փառքի ծառուղի
Կատեգորիա:Հուլիսի 2 մահեր
Կատեգորիա:Քաղցկեղից մահացածներ
Կատեգորիա:Թատրոնի ամերիկացի դերասանուհիներ
Բոբի (շուն)

**Բոբի** (), ռաֆեյրու դու ալենտեժու ցեղատեսակի զտարյուն արու շուն, որին խնամում էր Լեոնել Կոշտան (Լեյրիա, Պորտուգալիա)։ 2023 թվականի փետրվարի 2-ին Բոբին գրանցվել է Գինեսի ռեկորդների գրքում որպես առաջին շունը, որն ապրել է 30 տարի, ինչպես նաև եղել է երբևէ ապրած ամենատարեց շունը։ 2023 թվականի մայիսի 11-ին Բոբին դարձել է 31 տարեկան։

## Հավաստագրում
Բոբիի տարիքը գրանցվել է Պորտուգալիայի կառավարության կենդանիների տվյալների բազայում և վավերացվել Գինեսի ռեկորդների գրքում։

Բոբին եղել է որպես խնամակալի ընտանիքի փայտի պահեստ ծառայող տնտեսական կցակառույցում ծնված չորս արու քոթոթներից մեկը։ Նրա եղբայրները ողջ-ողջ թաղվել են ծնվելուց հետո, քանի որ Կոստայի հայրը չէր ցանկանում խնամել շատ կենդանիների։ Քանի որ Բոբին ծնվելուց հետո խառնվել էր փայտի հետ, Կոստայի հայրը նրան չէր տեսել, երբ ձագերին հավաքում էր թաղելու համար։

Համաձայն Գինեսի ռեկորդների գրքի՝ Բոբին եղել է հաստատված ամենատարեց կենդանի շունը, ինչպես նաև պատմության մեջ ամենատարեց հաստատված շունը՝ գնահատման պահին՝ 2023 թվականի փետրվարի 1-ին, լինելով 30 տարեկան 266 օրական և գերազանցելով նախորդ ռեկորդը, որը պատկանում էր Բլուի անունով էգին։ Վիկտորիա նահանգում ապրած ավստրալիական այդ հովվաշունը 29 տարեկան 5 ամսական էր. այդ տարիքը ռեկորդային էր ավելի քան 83 տարի։

## Առողջություն և երկարակեցություն
Տերերը նշել են, որ Բոբին իր տարիքի համեմատ բավականին լավ առողջություն ուներ, թեև դժվարությամբ էր քայլում և ուներ թույլ տեսողություն։ Ընդհանուր առմամբ նա լավ առողջական վիճակ ուներ, թեպետ 2018 թվականին շնչառական խնդիրների պատճառով ուշագնաց էր եղել։ Բոբիի երկարակեցությունը Կոշտան բացատրում էր «հանգիստ, խաղաղ միջավայրով» և թարմ սննդի, այլ ոչ թե սովորական չոր կերերի օգտագործմամբ։ Նրա երկարակեցությունը կարելի է բացատրել նաև գենետիկայով, քանի որ Բոբիի մայրն ապրել է 18 տարի։

Ի պատիվ Բոբիի ծննդյան 31-ամյակի, հրավիրվել էր 100 հյուր. միջոցառումը նշանավորվել է միս ու ձուկ ուտելով, ինչպես նաև պարողների խմբի ելույթով։

Բժիշկ Կարեն Բեքերը հայտնել է, որ Բոբին սատկել է 2023 թվականի հոկտեմբերի 21-ին, 31 տարեկանում։

## Ծանոթագրություններ

Կատեգորիա:Հայտնի շներ
Կատեգորիա:Գինեսի գրքի ռեկորդակիրներ
Ուրախ երաժիշտներ

**«Ուրախ երաժիշտներ»,** ռեժիսոր Ալեքսանդր Պտուշկոյի խորհրդային շրջանի տիկնիկային մուլտֆիլմը Գրիմ եղբայրների «Բրեմենյան երաժիշտները» հեքիաթի հիման վրա։ Պրեմիերան տեղի է ունեցել՝ 1938 թվականի մարտի 16-ին։

## Սյուժե
Երկարատև ծառայությունից հետո էշը, շունը, կատուն ու աքլորը տերերից փախչում են դաժան տերերից։ Նրանք որոշում են դառնալ թափառական երաժիշտներ։ Հանդիպելով ավազակներին՝ նորաթուխ ընկերները խորամանկությամբ  և խիզախորեն փախուստի են մատնում նրանց։

## Հնչյունավորում
* Միխայիլ Դագմարով
* Վլադիմիր Լեպկո

## Մուլտֆիլմի մասին
Գլխավորելով «Մոսֆիլմ» կինոստուդիայի ծավալային մուլտիպլիկացիայի գեղարվեստա-արտադրական միավորումը՝ [Պտուշկոն] բեմադրեց «Հեքիաթ ձկնորսի և ձկան մասին» (ըստ Ա. Պուշկինի) և «Բրեմենյան երաժիշտները» (ըստ Գրիմ եղբայրների հեքիաթի, 1938):

«Ուրախ երաժիշտները» դարձան Գրիմ եղբայրների հեքիաթի առաջին խորհրդային էկրանավորումը, որը նկարահանվել էր ավելի վաղ, քան 1969 թվականին թողարկված «Բրեմենյան երաժիշտները» մուլտֆիլմը։ Պտուշկոյի 15 րոպեանոց մուլտֆիլմի սյուժեն ավելի մոտ էր հեքիաթին, քան 30 տարի անց թողարկված էկրանավորումը։ Այստեղ չկա ո՛չ Տրուբադուրը, ո՛չ արքայադուստրը, որին հանդիպում ենք Կովալևսկայայի երաժշտական մուլտֆիլմում։ DTF ռուսական կայքը նշել է, որ՝ «երեխաներին պետք է զգուշությամբ ցուցադրել այս մուլտֆիլմը», քանի որ կերպարները վախենալու չափ սարսափելի են, իսկ որոշ տեսարաններ՝ գորշ։

## Հեղինակներ
* Դեկորացիաների նկարիչ՝ Յու․ Շվեց
* Տիկնիկների հեղինակ՝ Ս․ Զոնենբուրգ
* Տիկնիկները շարժ՝ Ս․ Զոնենբուրգ, Վ․ Պոկորսկայա, Ֆ․ Տիխոնովա, Լ․ Ռյաշենցևա
* Տիկնիկների հնչյունավորում՝ Մ․ Դոգմարով, Վ․ Լեպկո

## Ծանոթագրություններ

## Արտաքին հղումներ
* 
* «Ուրախ երաժիշտները»  «Հայրենական կինոյի հանրագիտարան» կայքում
* Ալեքսանդր Պտուշկո — Հայրենական կինոյի հանրագիտարան

Կատեգորիա:«Մոսֆիլմ» ստուդիայի մուլտֆիլմեր
Կատեգորիա:Գրիմ եղբայների ստեղծագործությունների էկրանավորումներ
Կատեգորիա:Ռուսերեն մուլտֆիլմեր
Գայլն ու յոթ ուլիկները (մուլտֆիլմ, 1938)

**«Գայլն ու յոթ ուլիկները»,** խորհրդային գունավոր տիկնիկային մուլտֆիլմ՝ հիմնված համանուն ռուսական ժողովրդական հեքիաթի վրա։ Նկարահանվել է 1938 թվականին «Մոսֆիլմ» ստուդիայում՝ ռեժիսոր Սառա Մոկիլի կողմից։ Խորհրդային կինոյի առաջին գործերից մեկն է, որը ստեղծվել է Պավել Միխայլովիչ Մերշինի քրոմապատ ժելատինի մեթոդով։ Թողարկվել է 1938 թվականի հունիսին։

Ֆիլմի գունավոր տարբերակը վերականգնվել է 2011 թվականին Ռուսաստանի պետական կինոֆոնդի հավաքածուի բնօրինակ գունավոր նեգատիվներից։ Վերականգնման վրա աշխատել են Նիկոլայ Մայորովն ու Վլադիմիր Կոտովսկին։

Վերականգնված գունավոր տարբերակի պրեմիերան կայացել է 2012 թվականի փետրվարի 1-ին՝ «Սպիտակ սյուներ 2012» փառատոնում։

## Սյուժե
Ֆիլմը հիմնված է ռուսական ժողովրդական հեքիաթի վրա։

Բլրի վրա գտնվող տնակում ապրում էին այծն ու յոթ ուլիկները։ Մի օր Այծը դուրս եկավ տնտեսական գործերով և խստորեն հանձնարարեց ուլիկներին՝ Գայլին տուն չթողնել։ Բայց Գորշ Գայլը դարբնի մոտ ձայնը մշակեց, բարակացրեց, փոխեց մորթու գույնը և կարողացավ ուլիկների տուն սողոսկել։ Միանգամից կուլ տվեց վեց ուլիկներին։ Փրկվել էր միայն ամենափոքր ուլիկը։ Հենց նա էլ մոր վերադարձից հետո պատմեց սարսափելի դժբախտության մասին։ Այծը շտապեց Գայլի հետևից և գտավ նրան ախորժելի ճաշից հետո փորը կուշտ քնած։ Անվախ Այծը պատռեց Գայլի փորը և փրկեց ուլիկներին։ Հետո Այծը քարերով լցրեց Գայլի փորը և կարեց այն։ Գայլը արթնացավ և գնաց գետը, որպեսզի ջուր խմի։ Նա կռացավ, և քարերը նրան ցած քաշեցին։ Գայլն ընկավ ջուրն ու խորտակվեց։

## Նկարահանող խումբ
* Սցենարի հեղինակ, ռեժիսոր — Սառա Մոկիլ
* Բեմադրող նկարիչ — Վալենտին Կադոչնիկով
* Օպերատորներ — Մ․ Բերկովիչ, Լեոնիդ Կնյաժինսկի
* Կոմպոզիտոր — Վասիլի Շիրինսկի
* Հնչյունային օպերատորներ (հնչյունային ռեժիսորներ) — Վ. Լադիգինա, Ա. Գորնշտեյն
* Նկարիչ ձևավորողներ — Ռոման Գուրով, Ն. Գեխտման, Է. Լոշկարևա, Վ. Չեռնիկովա, Ա. Շելապուտինա, Է. Շերկովա
* Տիկնիկավարներ — Ա․ Վեսելովա, Մարիա Բենդերսկայա (Վինոգրադովա), Կ․ Զալլե

## Ծանոթագրություններ

## Արտաքին հղումներ
* 

Կատեգորիա:«Մոսֆիլմ» ստուդիայի մուլտֆիլմեր
Կատեգորիա:Ռուսերեն մուլտֆիլմեր
Վիլնյով Սեն Ժորժ

**Վիլնյով Սեն Ժորժ** (. ), քաղաք Ֆրանսիայում՝ Իլ դը Ֆրանս երկրամասի Վալ դը Մառն դեպարտամենտում։ Երկրի մայրաքաղաք Փարիզի հարավարևելյան արվարձանն է։ Ընկած է նրա կենտրոնից մոտավորապես 16 կիլոմետր հեռավորության վրա, Սեն գետի աջ ափին։ Զբաղեցնում է 8,75 քառակուսի կիլոմետր տարածք։ Բնակչության թվաքանակը 2020 թվականի հունվարի տվյալներով եղել է 34 845։

## Պատմություն
IX դարից բնակավայրը գտնվել է Սեն Ժերմեն դե Պրե աբբայության տիրապետության տակ։ Տնտեսության հիմնական ճյուղերը եղել են գյուղատնտեսությունն ու գինեգործությունը։ 960 թվականին աբբայությունը ձեռք է բերել սուրբ Գևորգի մասունքներից, և այդ քրիստոնյա մարտիրոսը դարձել է բնակավայրի հովանավոր պաշտպանը։ Բնակավայրն ստացել է Villa Nova Sancti Georgii (ֆրանսերեն՝ Villeneuve-Saint-Georges / Վիլնյով Սեն Ժորժ. բառացի թարգմանած՝ նշանակում է *Սուրբ Գևորգի նոր տուն*) անվանումը, դարձել մի վայր, ուր հաճախ են այցելել ֆրանսիական թագավորները։

## Ժողովրդագրություն

## Անվանի անձինք
Անդրե Անտուան Բրյուժիրու — ֆրանսիացի գրող և ճանապարհորդ, ով 1955-2005 թվականների միջակայքում այցելել է աշխարհի բոլոր երկրները, ընդ որում՝ ոչ միայն դրանց ծանոթանալու, այլև բահայի հավատը տարածելու նպատակով։

## Քույր քաղաքներ
Վիլնյով Սեն ժորժի քույր քաղաքներն են՝

*, Իսթլի
*, Քորնվեստհայմ

## Պատկերասրահ

Villeneuve-Saint-Georges - Vue aerienne 01.jpg|Քաղաքի տեսքը թռչնաթռիչքի բարձրությունից
Quais de Seine à Villeneuve-Saint-Georges.jpg|Սենի առափնյան ու նավամատույցը
Gare de Villeneuve-Saint-Georges 1.jpg|Երկաթուղային կայարանը


## Ծանոթագրություններ

## Արտաքին հղումներ
*Քաղաքի պաշտոնական կայքէջը (ֆրանսերեն)

Կատեգորիա:Իդ դե Ֆրանսի բնակավայրեր
Կատեգորիա:Իդ դե Ֆրանսի համայնքներ
Կատեգորիա:Փարիզի արվարձաններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Լյուդովիկ Ժյուլի

**Լյուդովիկ Ժյուլի** (, ), ֆրանսիացի ֆուտբոլիստ, կիսապաշտպան։

## Կարիերա
### Ակումբային
1994 թվականին «Լիոն»-ում իր ֆուտբոլային կարիերան սկսելուց հետո 1997 թվականի հունվարին Ժյուլին տեղափոխվել է «Մոնակո»։

1999-2000 մրցաշրջանում «Մոնակո»-ի կազմում դարձել Է Ֆրանսիայի չեմպիոն։ Այնուհետև «մոնեգասկների» կազմում հասել է ՈՒԵՖԱ Չեմպիոնների Լիգայի եզրափակիչ։

2004 թվականի հունիսի 28-ին Լուիսը պայմանագիր է կնքել «Բարսելոնա»-ի հետ։ «Բարսելոնա» տեղափոխվելուց հետո Ժյուլին հաղթել է 2 առաջնություններում, Իսպանիայի Սուպերլիգայում և Չեմպիոնների Լիգայում։

2007 թվականի հուլիսի 17-ին Ժյուլին եռամյա պայմանագիր է կնքել Իտալիայի «Ռոմա»-ի հետ, որով նա տարեկան ստանում էր 1.8 միլիոն եվրո։ «Բարսելոնա»- ն ֆուտբոլիստի վաճառքից ստացել է 3.2 միլիոն եվրո, ավելի ուշ այդ գումարին ավելացել է 1.3 միլիոն եվրո ակումբի Չեմպիոնների լիգա դուրս գալու համար։ Հռոմեական ակումբի կազմում ֆրանսիացին նվաճել է Ֆուտբոլի Իտալիայի գավաթը։

2008 թվականի ամռանը Ժյուլին տեղափոխվել է «Պարի Սեն Ժերմեն», որի հետ կնքել է եռամյա պայմանագիր։

2011 թվականի օգոստոսի 9-ին երկամյա պայմանագիր է կնքել «Մոնակո»-ի հետ։

### Հավաքական
Ժյուլին 17 հանդիպում է անցկացրել Ֆրանսիայի հավաքականի կազմում, սակայն նախ վնասվածքի պատճառով բաց է թողել Եվրո 2004-ը, ապա 2006 թվականի աշխարհի առաջնությունը, քանի որ «Օլիմպիկ»-ի երիտասարդ փլեյմեյքեր Ֆրանկ Ռիբերին Ժյուլիի համար տեղ չի թողել կազմում։ Ջիբրիլ Սիսեի վնասվածքից հետո մրցաշարի նախօրեին Ժյուլիի համար կրկին հույս է հայտնվել, սակայն հավաքականի մարզիչը նախապատվությունը տվել է Սիդնեյ Գովուին։ Լուիի միակ հաջողությունը ազգային հավաքականում 2003 թվականին ՖԻՖԱ Կոնֆեդերացիաների գավաթում տարած հաղթանակն է։ Սակայն նա հայտարարել է, որ պատրաստ է ցանկացած պահի խաղալ հավաքականում, եթե իրեն հրավիրեն։

## Խաղերի վիճակագրություն
### Ակումբային վիճակագրություն

## Ձեռքբերումներ
* Ֆրանսիայի ֆուտբոլի առաջնության չեմպիոն՝ 1999/2000
* Ֆուտբոլի Ֆրանսիայի լիգայի գավաթի գավաթակիր ՝ 2002/03
* Լա Լիգայի չեմպիոն (2)՝ 2004/05, 2005/06
* Սուպերկոպա դե Իսպանիայի գավաթակիր (2)՝ 2005, 2006
* Չեմպիոնների լիգայի հաղթող՝ 2005/06
* Ֆուտբոլի Իտալիայի սուպերգավաթի գավաթակիր՝ 2007
* Ֆուտբոլի Իտալիայի գավաթի գավաթակիր՝ 2007/08
* Ֆուտբոլի Ֆրանսիայի գավաթի գավաթակիր՝ 2009/10
* ՖԻՖԱ Կոնֆեդերացիաների գավաթի գավաթակիր՝ 2003

## Ծանոթագրություններ

## Արտաքին հղումներ
* Официальный сайт
* Статистика на сайте ESPN 
* Профиль и статистика на сайте FootballDatabase.com

Կատեգորիա:Բարսելոնայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լորյանի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Բելուգա

**Բելուգա** (), թառափաձկների ընտանիքի արժեքավոր արդյունագործական ձուկ։ Մյուս թառափազգիներից տարբերվում է իր մեծ կիսալուսնաձև բերանով և միմյանց սերտաճած խռիկային միջնապատերով։ Քաղցրահամ ջրերում ապրող ամենախոշոր ձկներից է։

## Կենսաբանություն
Գաղթող ձկներ են։ Ունեն հատակամերձ ապրելակերպ։ Հանդիպում է աղիության լայն տիրույթում (‰). Կասպից ծովում՝ 12-13, Սև ծովում՝ 17-18, Միջերկրական ծովում՝ մոտ 35։

Ապրում են առավելագույնը 100 տարի։

### Նկարագրություն
Երկարությունը մինչև 4-5 մ է, զանգվածը՝ մինչև 1,5 տոննա։ Մռութը կարճ է, սրածայր, վերևից և կողմերից փափուկ, զուրկ վահաններից։ Մեջքը միատոն մոխրագույն-շագանակագույն է, որովայնը՝ բաց։

### Աճ և վերարտադրություն
Արուները սեռահասուն են դառնում 12-14 տարում, էգերը՝ 16-18։ Կյանքի մեծ մասն անցկացնում են ծովում, ձվադրման համար մտնում են գետ, ապա վերադառնում ծով․ Սև ծովից՝ Դանուբ, Դնեպր, Դնեստր, Հռենոս, Ազովի ծովից՝ Դոն, Կուբան, Կասպից ծովից՝ Վոլգա, Ուրալ, Թերեք, Կուր։ Մի քանի տարում ձվադրում են մեկ անգամ։ Պտղատվությունը՝ 0,2–8 մլն ձկնկիթ։ Բելուգան մյուս թառափաձկների՝ ստերլետի (բեստեր), զութխիի, շիպի հետ գոյացնում է հիբրիդներ։ Բելուգայի ձկնկիթն ավելի խոշոր է, քան մնացած թառափաձկներինը։ Դրանից պատրաստում են հատիկավոր խավիար։

## Փոխազդեցություն մարդու հետ
Բելուգայի քանակը կտրուկ նվազել է ձկների վերարտադրման պայմանների խախտման պատճառով։  Բելուգայի արդյունագործական քանակը վերականգնելու նպատակով սեռահասուն ձկներին որսում, նրանցից հանում են ձկնկիթը (խոշոր անհատների ձկնկիթի զանգվածը մոտ 200 կգ է), արհեստական սերմնավորում և կատարում են ձկնկիթի ինկուբացիա, իսկ մասնագիտացված ջրամբարներում աճեցրած մանրաձուկը լցնում գետերի մեջ։

«Յունիֆիշ» ՍՊԸ-ն Բելուգայի մանրաձուկ է ներմուծել Հայաստան և զբաղվում է դրա բուծմամբ։

## Ծանոթագրություններ

Կատեգորիա:Կասպից ծովի ձկներ
Կատեգորիա:Քաղցրահամ ջրերի ձկներ
Վեհմաա

**Վեհմաա** ( ), քաղաք Ֆինլանդիայում՝ Արևմտյան Ֆինլանդիայի նահանգում, Հարավարևմտյան Ֆինլանդիայի շրջանի մի մասը։

## Պատմություն
Քաղաքը գտնվում է հին տրակտի վրա։

Ավանդաբար Սուրբ ծննդյան տոների ժամանակ Վեհմաայից ֆերմերները, շնորհավորելով Ֆինլանդիայի նախագահին իր Մյանթյունիեմիի նստավայրում, պետության ղեկավարին նվիրում են սուրբ ծննդյան խոզի բուդ։

Ֆինլանդիայում կա քարի մշակման միակ թանգարանը։

## Արդյունաբերություն
Վեհմաայում է գտնվում «Կալորտեկ» ԲԲԸ-ի գործարաններից մեկը, որը «Tekninen Hitsaustue TKH» ընկերության խմբի մի մասն է, որն արտադրում է կաթսաներ, կաթսայատան կայանքներ և ճնշման տակ աշխատող այլ անոթներ։

## Ժողովրդագրություն
1980 թվականից ի վեր Վեհմաայի ժողովրդագրական կազմը փոխվել է հետևյալ կերպ։

## Հայտնի քաղաքացիներ
* Պերտի Կարպինեն - ֆինն հայտնի թիավար (ակադեմիական թիավարություն), օլիմպիական եռակի չեմպիոն մենախաղերում, աշխարհի կրկնակի չեմպիոն։

## Ծանոթագրություններ

Կատեգորիա:Ֆինլանդիայի քաղաքներ
Լուիզա Սոբրալ

**Լուիզա Սոբրալ** (, ), պորտուգալացի երգչուհի և երգերի հեղինակ։

Հայտնի է դարձել 2003 թվականին, երիտասարդ կատարողների *ídolos* մրցույթի առաջին եթերաշրջանում երրորդ տեղը զբաղեցնելուց հետո (բրիտանական «Idol» նախագծի պորտուգալական տարբերակը)։ Ավելի ուշ ստեղծել է «Amar pelos dois» երգը (սիրել երկուսի փոխարեն), որը նրա եղբոր՝ Սալվադոր Սոբրալի կատարմամբ գրավել է առաջին տեղը Եվրատեսիլ 2017-ում։

## Կենսագրություն
Լուիզա Սոբրալը ծնվել է Լիսաբոնում, մանկությունն անցկացրել Է ԱՄՆ-ում։ Նրա կրտսեր եղբայրը՝ Սալվադորը, նույնպես երգիչ է։ Երկու երեխաներն էլ անվանակոչվել են ծնողների անունով․ Լուիզան՝ ի պատիվ մոր, իսկ Սալվադորը՝ ի պատիվ հոր։

Սովորել է Բոստոնի Բերկլիի երաժշտական քոլեջում, որն ավարտել է 2009 թվականին։

2003 թվականին՝ 16 տարեկան հասակում, Լուիզան քասթինգ է անցել պորտուգալական «ídolos» տաղանդավոր կատարողների մրցույթի առաջին եթերաշրջանում։ Արդյունքում մրցույթում զբաղեցրել է երրորդ տեղը։ Ծրագրի ավարտից հետո շարունակել է կրթությունը։

Երաժշտական արդյունաբերություն է վերադարձել 2011 թվականին՝ թողարկելով իր առաջնաելութային «The Cherry on the Cake» ստուդիական ալբոմը, որը պորտուգալական հիթ-շքերթում հասել է 3-րդ հորիզոնականին։ Նրա երկրորդ ստուդիական ալբոմը՝ «there ' s a Flower in My Bedroom»-ը, թողարկվել է 2013 թվականին, երրորդը՝ «Lu-Pu-I-Pi-Sa-Pa»-ը՝ 2014 թվականին։

2016 թվականին թողարկվել է չորրորդ ստուդիական ալբոմը՝ «Luissa»-ն, ալբոմի ձայնագրումն ու հաստատումը տեղի է ունեցել Լոս Անջելեսի ստուդիայում։ Նույն թվականին գրել է «Amar pelos dois» երգը։ Երգը կատարել է նրա կրտսեր եղբայրը՝ Սալվադորը։ Երգն ընտրվել է «Եվրատեսիլ 2017» երգի մրցույթում։ 2017 թվականի մայիսի 13-ին կայացած եզրափակիչ համերգի ժամանակ երգը հայտարարվել է հաղթող՝ դառնալով առաջինը Պորտուգալիայի համար Եվրատեսիլի ողջ պատմության ընթացքում և ռեկորդ սահմանելով քվեարկության ընթացքում հավաքած ամենաշատ միավորների քանակով։ Լուիզան Սալվադորի հետ երգը կատարել է հաղթական բիս ելույթի ժամանակ։

2018 թվականին երգչուհին թողարկել է «Rosa» ալբոմը։

## Սկավառակագրություն
### Ստուդիական ալբոմներ
* *The Cherry on the Cake* (2011)
* *There’s a Flower in My Bedroom* (2013)
* *Lu-Pu-I-Pi-Sa-Pa* (2014)
* *Luísa* (2016)
* *Rosa* (2018)

### Սինգլներ
* «Not There Yet» (2011)
* «Xico» (2011)
* «Mom Says» (2013)
* «My Man» (2016)
* «Alone» (2016)

## Անձնական կյանք
2016 թվականին ծնվել է որդին, իսկ 2018-ին՝ դուստրը։ Երեխաների հոր անունը երգչուհին չի հրապարակում։

## Ծանոթագրություններ

Կատեգորիա:Եվրատեսիլ 2017 երգի մրցույթ
Կատեգորիա:Եվրատեսիլ երգի մրցույթի հաղթողներ
Կատեգորիա:Երաժիշտներ այբբենական կարգով
Ալրային տիզ

**Ալրային տիզ** (), ալրատզերի ընտանիքի հոդվածոտանի, պահեստավորված հացահատիկի և կենդանիների կերերի վնասատու։ Վնասում է հացահատիկը, ալյուրը, ձավարեղենը, քուսպերը, յուղատու մշակաբույսերի սերմերը, չորացրած մրգերն ու սնկերը, խոտերը և այլն։ Տարածված է ամենուրեք։

## Նկարագրություն
Երկարությունը 0,35-0,67 մմ է, մարմինը՝ ձվաձև, սպիտակավուն, գլխային բաժինը և ոտքերը՝ վարդագույն կամ կարմրաաղյուսագույն։ Զարգանում է հացահատիկում 13% խոնավության և ալյուրում՝ 12%-ից բարձրի դեպքում։ Զարգացման առավել նպաստավոր ջերմաստիճանը՝ 18-20&nbsp;°C-ն է։ Խիստ վարակված մթերքները դառնում են կպչուն, «մեղրի» հոտ են արձակում և կորցնում սննդային որակները։ Հատկապես վտանգավոր է սերմացու հատիկը, քանի որ ալրային տիզը առաջին հերթին ուտում է սերմնասաղմը։

## Պայքարի միջոցառումներ
Պահեստների մաքրում և վարակազերծում՝ շփումային միջատասպաններով կամ պահեստների և հացահատիկի ծխահարում՝ բրոմային մեթիլով, հացահատիկի զտում, չորացում, սառեցում, ապա՝ խիստ սառեցում։
Վարակված կերերը կերակրելիս կենդանիների մոտ նկատվում է կերերի ընդունման նվազում, փորլուծություն, բարակ աղիքի բորբոքում և աճի դանդաղում։ Վարակված կերերի պատճառով խոզերի մոտ նկատելիորեն նվազում է կենդանի քաշի ավելացումը, կեր-մարմնի քաշի հարաբերակցությունը և ազոտի պահպանումը։

## Ծանոթագրություններ

Կատեգորիա:Հոդվածոտանիներ
Գրեգուար Կոլեն

**Գրեգուար Կոլեն** (ֆր.՝ Grégoire Colin. ), ֆրանսիացի դերասան։

## Կարիերա
Թատերական ներկայացումներում խաղալ սկսել է 12 տարեկանից։ Նրա մասնակցությամբ առաջին ֆիլմը, որ գրավել է կինոքննադատների ուշադրությունը, 1992 թվականին Ագնեշկա Խոլանդի նկարահանած *[[Olivier, Olivier]]* հոգեբանական-ընտանեկան դրաման էր (այդ ֆիլմում նկարահանվելիս Գրեգուարը եղել է 17-ամյա մի պատանի)։ Հետագայում նա գլխավոր հերոսների կերպարների մարմնավորումով հանդես է եկել *Ադելա* (2000), *Beau travail* (1999), *Անձրևից առաջ* (1994) և այլ ֆիլմերում։ Հիշարժան են նաև նրա դերակատարումները ֆրանսիական *Proie* թրիլլերում, միջազգային լայն արձագանք ստացած *La Vie Rêvée Des Anges* / «Հրեշտակների երևակայական կյանք»-ում, որտեղ խաղում է ակումբի անգութ տիրոջ դերը։

Կոլենն իր ուժերը փորձել է նաև ռեժիսուրայի ասպարեզում. 2009 թվականին նա նկարահանել է իր առաջին ֆիլմը՝ *La Baie Du Renard* կարճամետրաժ կինոնկարը, որը ցուցադրվել է Կաննի միջազգային կինոփառատոնում։ Այդ նույն տարում հիմնել է իր սեփական պրոդյուսերական ընկերությունը՝ Tsilaosa Films-ը։

Լոկառնոյի միջազգային կինոփառատոնում Գրեգուար Կոլենը լավագույն դերասան է ճանաչվել և համապատասխան մրցանակի արժանացել *Նենեթն ու Բոնին* կինոնկարում իր տպավորիչ դերակատարման համար։

## Ֆիլմագրություն
### Որպես դերասան
* 1990 : *Le Silence d'ailleurs* (ռեժ. Գի Մույալ)
* 1991 : *L'Année de l'éveil* (ռեժ. Ժերար Կորբիո)
* 1992 : *Olivier, Olivier* (ռեժ. Ագնեշկա Խոլանդ)
* 1994 : *Pas très catholique* (ռեժ. Թոնի Մարշալ)
* 1994 : *Անձրևից առաջ* (ռեժ. Միլչո Մանչևսկի)
* 1994 : *La Reine Margot* (ռեժ. Պատրիս Շերո)
* 1995 : *Fiesta* (ռեժ. Պիեռ Բուտրոն)
* 1996 : *Le Fils de Gascogne* (ռեժ. Պասկալ Օբիե)
* 1996 : *Nénette et Boni* (ռեժ. Կլեր Դենի)
* 1998 : *La Vie rêvée des anges*, (ռեժ. Էրիկ Զոնկա)
* 1998 : *Top Secret* (ռեժ. Ժակ Ռիվետ)
* 1999 : *Beau Travail* (ռեժ. Կլեր Դենի)
* 2000 : *Sade* (ռեժ. Բենուա Ժակո)
* 2002 : *Սեքսը կոմեդիա է* (ռեժ. Կատրին Բրեյա)
* 2003 : *Սնոուբորդիստը* (ռեժ. Օլիա Բարկո)
* 2004 : *L'intrus* (ռեժ. Կլեր Դենի)
* 2005 : *The Lost Domain* (ռեժ. Ռաուլ Ռուիս)
* 2005 : *La Ravisseuse* (ռեժ. Անտուան Սանտանա)
* 2006 : *Exes* (ռեժ. Մարտեն Կոնյիտո)
* 2007 : *Le Tueur* / Մարդասպանը (ռեժ. Սեդրիկ Անժե)
* 2007 : *Թշնամուս գրկում* (ռեժ. Միշա Վալդ)
* 2008 : *35 rhums* (ռեժ. Կլեր Դենի)
* 2008 : *Nanayomachi* (ռեժ. Նաոմի Կավասե)
* 2011 : *15 Lads* () (ռեժ. Ռոմեն Կոժիտոր)
* 2013: *Les salauds* (ռեժ. Կլեր Դենի)
* 2015: *Full Contact* / Ամբողջական կոնտակտ
* 2020: *Simple Passion* / Պարզ կիրք
* 2021: *You Resemble Me* / Ինձ նման ես (ռեժ. Դինա Ամեր)
* 2022: *Both Sides of the Blade* / Սայրի երկու կողմերը (ռեժ. Կլեր Դենիս)
* 2022: *Paris Memories (Revoir Paris)* / Փարիզյան հուշեր
* 2022: *Women at War* / Կանայք պատերազմում (հեռուստասերիալ)
* 2023: *The Vourdalak*

### Որպես ռեժիսոր
* 2010 : *La Baie du renard* (կարժամետրաժ ֆիլմ)

## Ծանոթագրություններ

## Արտաքին հղումներ
* 

Կատեգորիա:Թատրոնի ֆրանսիացի դերասաններ
Կատեգորիա:Հեռուստատեսային դերասաններ
Կատեգորիա:Ֆրանսիացի դերասաններ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ
Շատնե-Մալաբրի

**Շատնե-Մալաբրի** (), քաղաք և համայնք Ֆրանսիայում՝Իլ դը Ֆրանս երկրամասի Օ դը Սեն դեպարտամենտում, ծովի մակերևույթից 104 մետր բարձրության վրա։ Զբաղեցնում է 6,38 քառակուսի կիլոմետր տարածք։ 2006 թվականի տվյալներով բնակչության թվաքանակը եղել է 31 873։ Բնակչության միջին խտությունը կազմում է 4 996 մարդ/կմ²։

## Պատմություն
Մինչև 1920 թվականը բնակավայրն ուղղակի կոչվել է Շատնե (*Châtenay*): Այդ անվանումը ծագել է լատիներեն  *castellanum* բառից, որը նշանակում է «ոչ մեծ ամրոց» կամ «հռոմեական ամրացված ճամբար»։ Անվանումը հուշում է, որ ներկայիս քաղաքի տեղում մեր թվականության I կամ II դարում մի այդպիսի ամրություն է եղել։

Պատմական փաստաթղթերում Շատնեն առաջին անգամ հիշատակվել է IX դարում։ Մինչև Ֆրանսիական մեծ հեղափոխությունը բնակավայրը գտնվել է Փարիզի կաթոլիկ թեմի կազմում։ 1719-ից 1722 թվականներին այստեղ ապրել է Վոլտերը, ավելի ուշ՝ Շատոբրիանը։ Մինչև 2015 թվականը Շատնե-Մալաբրիում էր գործում փարիզյան տարածաշրջանի ճարտարագիտական բարձրագույն ուսումնարանը՝ արվեստների ու արհեստների կենտրոնական դպրոցը (*École Centrale Paris*), ինչպես նաև՝ համալսարանի գիտա-դեղագործական ֆակուլտետը։

## Ժողովրդագրություն

## Գործընկեր քաղաքներ
* Բերգնոյշտադ (Գերմանիա), 1967 թվականից
* Լանդսմեեր (Նիդերլանդներ), 1986 թվականից
* Վելինգտոն (Մեծ Բրիտանիա), 2001 թվականից
* Կոս (Հունաստան), 2006 թվականից
* Բրաչանո (Իտալիա), 2011 թվականից

## Պատկերասրահ

Maison Chateaubriand Vallee-aux-Loups.jpg|Տունը, որտեղ ապրել է Շատոբրիանը
Jean Longuet street à Châtenay-Malabry - 2020-03-12.jpg|Կենտրոնի փողոցներից մեկը
Châtenay-Malabry (église Saint-Germain-l'Auxerrois 1).jpg|Սեն Ժերմեն եկեղեցին


## Ծանոթագրություններ

## Արտաքին հղումներ
* Համայնքի պաշտոնական կայքէջը

Կատեգորիա:Բնօրինակում անաղբյուր հոդվածներ
Կատեգորիա:Իդ դե Ֆրանսի բնակավայրեր
Կատեգորիա:Իդ դե Ֆրանսի համայնքներ
Կատեգորիա:Փարիզի արվարձաններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Սուրբ Հրեշտակապետի վանք

**Սուրբ Հրեշտակապետի վանք** (Կամախի Սուրբ Հրեշտակապետի վանք), միջնադարյան հայկական կրոնական կառույց Մեծ Հայքի Բարձր Հայք նահանգի Դարանաղի գավառի Կամախ քաղաքում, ներկայիս Թուրքիայի Արևելյան Անատոլիա տարածաշրջանի Էրզինջանի մարզում։

## Տեղադիրք
Վանքը կառուցված է Արևմտյան Եփրատի աջ ափից վեր բարձրացող ժայռի ստորոտին։ Գետի մյուս ափին Կամախ քաղաքն է և նրա միջնաբերդը՝ Անի-Կամախ ամրոցը։ Հնում Անի-Կամախում էր գտնվում հայոց թագավորների պանթեոնը։

## Պատմություն
Ենթադրվում է, որ վանքը հիմնադրվել է 11-րդ դարից առաջ։ 19-րդ դարում և 20-րդ դարի սկզբին այն հիմնականում եղել է ուխտատեղի։

Այն կազմված է 11 մ երկարությամբ եկեղեցուց, որի մի մասը գտնվում է ժայռի ներսում՝ ներկայացված փորված խցերով, իսկ 5,5մ հատվածը դուրս է գալիս ժայռից։ Եկեղեցին շրջափակված է եղել ժայռին մասամբ հարող բազմանկյուն թմբուկով։ Այն զարդարված էր նկարներով։

Վանքն այժմ գտնվում է կիսավեր վիճակում։

## Ծանոթագրություններ

Կատեգորիա:11-րդ դարի հայկական վանքեր և եկեղեցիներ
Կատեգորիա:Էրզինջանի մարզի հայկական վանքեր և եկեղեցիներ
Կատեգորիա:Վանքեր այբբենական կարգով
Մերի (անուն)

**Մերի** իգական սեռի անուն է՝ *Մարիա* անվան անգլերեն ձևը, որն իր հերթին հունարեն Մարիամ անվան լատիներեն ձևն է, որը հանդիպում է Նոր Կտակարանում։

## Ստուգաբանություն
Անունը կարող է ծագել Եգիպտերենից, որը նշանակում է «սեր, սիրելի»

Անունը հնում ստուգաբանվել է որպես եբրայերեն արմատ, որը նշանակում է «դառը» կամ նշանակում է «ապստամբ»։

Ռաշին՝ 11-րդ դարի հրեա Աստվածաշնչի մեկնաբանը, գրել է, որ անունը տրվել է Մովսեսի քրոջը՝ Եգիպտոսում հրեաների նկատմամբ կոշտ վերաբերմունքի պատճառով։ Ռաշին գրել է, որ իսրայելացիները Եգիպտոսում ապրել են 210 տարի, այդ թվում՝ 86 տարի դաժան ստրկության, որը սկսվել է Մովսեսի ավագ քրոջ ծնվելու ժամանակ։ Ուստի աղջկան կոչեցին Միրիամ, քանի որ եգիպտացիները դառնացրել էին իր ժողովրդի կյանքը։

## Օգտագործում
Արամեական «Մարիամ»-ից ստացված ժամանակակից անունները հաճախակի են քրիստոնեական մշակույթում, ինչպես նաև իսլամական մշակույթներում։

*Մարիա* անվան առաջին արձանագրված օգտագործումը եղել է 3-րդ դարում։

Անգլերեն «Մերի» ձևն առաջանել է ֆրանսերեն Մարի ( Merie ) անվան ընդունմամբ միջին անգլերեն։

## Ծանոթագրություններ

Կատեգորիա:Իգական անձնանուններ
Կատեգորիա:Անձնանուններ
Մոնտինի լը Բրետոնո

**Մոնտինի լը Բրետոնո** (  ), քաղաք և համայնք Ֆրանսիայում՝  Իլ-դե-Ֆրանս երկրամասի Իվելին դեպարտամենտի Վերսալի շրջանում։ Նույնանուն կանտոնի վարչական կենտրոնն է։

Համայնքի INSEE կոդը ՝ 78423։

## Աշխարհագրություն
Համայնքն ընկած է Փարիզից մոտավորապես 26 կմ դեպի արևմուտք, Վերսալ քաղաքից 9 կմ դեպի հարավ-արևմուտք։

Մոնտինի լե Բրետոնոյի տարածքը գրեթե ամբողջությամբ ուրբանիզացված է, բացառությամբ համայնքի հարավային մասում գտնվող անտառապատ փոքր տարածքի։

## Ժողովրդագրություն

## Տնտեսություն
2007 թվականին աշխատունակ տարիքի (15-64 տարեկան) 25 777 մարդկանցից 19 812-ը տնտեսապես ակտիվ էին, 5965-ը՝ ոչ ակտիվ (ակտիվության ցուցանիշը՝ 76,9%, 1999 թվականին եղել է 76,2%)։ 19 812 ակտիվ մարդկանցից աշխատում էին 18691-ը (9615 տղամարդ և 9076 կին), գործազուրկ էին 1121-ը (509 տղամարդ և 612 կին)։ 5965 ոչ ակտիվ մարդկանցից 3143-ը եղել են աշակերտներ կամ ուսանողներ, 1434-ը` թոշակառուներ, 1388-ը ոչ ակտիվ են եղել այլ պատճառներով։

## Տեսարժան վայրեր
* Սեն Սիր բերդ. կառուցվել է Փարիզի՝ 1870 թվականին տեղի ունեցած պաշարումից հետո։ Շինարարությունն սկսվել է 1875, ավարտվել 1879 թվականին։ Առաջին համաշխարհային պատերազմից հետո բերդը ծառայել է որպես զինապահեստ։ Երկրորդ աշխարհամարտից հետո այնտեղ սկզբնական շրջանում տեղակայվել է օդերևութաբանական դպրոցը, այնուհետև՝ մշակույթի նախարարության լուսանկարչական արխիվը։ 1992 թվականին բերդն ստացել է պատմության հուշարձանի կարգավիճակ։
* Սեն Մարտեն ծխական եկեղեցի (XIII դար)
** Սուրբ Բարբարայի արձան (XVI դար). պատմության հուշարձանի կարգավիճակ է ստացել 1914 թվականին։
* Մոնտինի լը Բրետոնոյի ամրոց. կառուցվել է 1863 թվականին։
* Մանեի ամրոց (XX դարի սկիզբ)

## Քույր քաղաքներ
Մոնտինի լը Բրետոնոյի քույր քաղաքներն են՝

* Կիրսպե (Գերմանիա, 1988 թվականից
* Լունկա (Ռումինիա, 1989 թվականից
* Դենտոն (Միացյալ Թագավորություն, 1992 թվականից
* Ուիքլոու (Իռլանդիա, 1993 թվականից
* Սան Ֆեռնանդո (Իսպանիա, 1997 թվականից
* Մարոստիկա (Իտալիա, 2007 թվականից
* Սան Բերնարդու դու Կամպո (Բրազիլիա, 2007 թվականից

## Պատկերասրահ

Image:SQY Gare3.jpg|Երկաթուղային կայարանը
Image:Montigny le Bx_Sourderie.jpg|
Image:Montigny le Bx_Centre commerciale.jpg|« Espace Saint-Quentin » առևտրի կենտրոնը
Image:Montigny le Bx_Eglise St Quentin Les Sources.jpg|Սեն Քվենտին լե Սուրս եկեղեցին
Image:Montigny le Bx_Mairie.jpg|Քաղաքապետարանը
Image:Montigny le Bx_Place Pompidou-Théatre.jpg|Պոմպիդուի անվան հրապարակը և թատրոնի շենքը
Image:Montigny le Bx_Place Claudel.jpg|Պոլ Կլոդի անվան հրապարակը
Image:Montigny le Bx_Source Bièvre.jpg|
Image:Institut culturel franco-japonais - École japonaise de Paris à Montigny-le-Bretonneux le 19 avril 2015 - 02.jpg|Ֆրանս-ճապոնական մշակութային ինստիտուտը և ճապոնական դպրոցը
Image:Montigny le Bx_Chateau.jpg|Մոնտինի լը Բրետոնոյի ամրոցը
Image:Montigny le Bx_Eglise St Martin.jpg|Սեն Մարտեն եկեղեցին
Image:Montigny le Bx_Jumellage.jpg|


## Ծանոթագրություններ

## Արտաքին հղումներ
* 
* 

Կատեգորիա:Իդ դե Ֆրանսի բնակավայրեր
Կատեգորիա:Իդ դե Ֆրանսի համայնքներ
Կատեգորիա:Փարիզի արվարձաններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Ժան Ֆոտրիե

270px|մինի|Ժան Ֆոտրիեի որմնանկարը Մեծ արջ ռեստորանում
**Ժան Ֆոտրիե** ( . ),  ֆրանսիացի նկարիչ, փորագրանկարիչ, պատկերազարդող և քանդակագործ, ինֆորմալիզմի, տաշիզմի խոշորագույն ներկայացուցիչներից մեկը։

## Կյանք և ստեղծագործություն
Արվեստի գործերի լոնդոնցի առևտրականի  արտաամուսնական կապից ծնված որդին՝ Ժան Ֆոտրիեն իր մանկությունն անցկացրել է Իռլանդիայում՝ տատի տանը։ 15 տարեկան հասակում, հոր ու տատի մահից հետո, նա մոր հետ տեղափոխվել է Լոնդոն, որտեղ հաջորդ տարում ընդունվել է գեղարվեստի թագավորական ակադեմիա։ 1917 թվականին զորակոչվել է ֆրանսիական բանակ, Առաջին համաշխարհային պատերազմի մարտերից մեկում ծանր վիրավորվել կրծքից։ 1920-ականների սկզբին  վերադարձել է Փարիզ։ Առաջին անհատական ցուցահանդեսը կազմակերպվել է 1927 թվականին, Բեռնհայմի պատկերասրահում։ Սկսվել է համաշխարհային ճգնաժամը, և նկարչի կտավները վատ են վաճառվել։ Մինչև 1930-ականների վերջը նա ապրել է Իտալիայում ՝ Հարավային Տիրոլում, որտեղ կլիման բարենպաստ էր նրա անառողջ թոքերի համար։

Գերմանացիների կողմից Փարիզի գրավումից հետո Ֆոտրիեն վերադարձել է Ֆրանսիա, որտեղ մասնակցել է Դիմադրության շարժմանը։ 1943 թվականին  անցել է ընդհատակ, թաքնվել Շատնե-Մալաբրիում։ 1945 թվականին, պատերազմական ժամանակաշրջանում ստեղծած «Պատանդներ» ( *Otages* ) նկարաշարի ցուցադրությունից հետո, ճանաչում ու համբավ է ձեռք բերել։ Մինչև 1954 թվականը Ժան Ֆոտրիեն զբաղվել է վերատպությունների թողարկմամբ, այնուհետև նորից անցել է կերպարվեստի նոր գործեր ստեղծելուն։ Նա մասնակցել է ժամանակակից արվեստի կասելյան Documenta 2 ցուցահանդեսին ( 1959 թ. ):

Ֆոտրիեի ստեղծագործություններին բնորոշ է խորը, երբեմն դրամատիկ լրջությունը, որը բխում է Երկրորդ համաշխարհային պատերազմի ժամանակ նրա ապրածից ու տեսածից։

## Մեծարում
1960 թվականին նա Հանս Հարթունգի հետ արժանացել է Վենետիկի բիենալեի Գրան պրիին։

## Գրականություն
* *Michel Ragon*. Fautrier / *Միշել Ռագոն* . Ֆոտրիե. P., 1957 թ.
* *Pierre Cabanne*. Jean Fautrier / *Պիեռ Կաբան* . Ժան Ֆոտրիե. P., 1957 թ.
* Fautrier, Jean, and André Malraux. 1945. *Les otages: peintures et sculptures de Fautrier, du vendredi 26 octobre au samedi 17 novembre 1945 à la Galerie René Drouin ... Paris*. Paris: Galerie René Drouin. 
* Stiles, Kristine and Peter Selz. 2012. *Theories and Documents of Contemporary Art: A Sourcebook of Artists' Writings*, pp.&nbsp;215–216. University of California Press. 

## Ծանոթագրություններ

## Արտաքին հղումներ
* Jean--Fautrier.com
* Jean Fautrier Works Online
* Review by Donald Goddard
* Jean Fautrier-Wikipaintings page
* Jean Fautrier: artnet
* Ժան Ֆոտրիե

Կատեգորիա:1898 ծնունդներ
Կատեգորիա:1964 մահեր
Կատեգորիա:20-րդ դարի քանդակագործներ
Կատեգորիա:20-րդ դարի ֆրանսիացի նկարիչներ
Կատեգորիա:Անձինք այբբենական կարգով
Կատեգորիա:Հուլիսի 21 մահեր
Կատեգորիա:Մայիսի 16 ծնունդներ
Կատեգորիա:Փարիզ քաղաքում ծնվածներ
Կատեգորիա:Ֆրանսիացի փորագրիչներ
Կատեգորիա:Ֆրանսիացի նկարիչներ
Կատեգորիա:Ֆրանսիացի քանդակագործներ
Կատեգորիա:Ֆրանսիացի գրաֆիկներ
Կատեգորիա:Ֆրանսիացի արվեստագետներ
Լուկման Հարունա

**Լուկման Աբդուլքարիմ Հարունա** (, ), նիգերիացի նախկին ֆուտբոլիստ, կիսապաշտպան։ Հանդես է եկել Նիգերիայի ազգային հավաքականի կազմում։

## Կենսագրություն
### Ակումբային կարիերա
Ֆրանսիայի ֆուտբոլի առաջնությունում նորամուտը նշել է 2009 թվականի մարտի 1-ին «Սենտ Էտիեն» ակումբի դեմ 27-րդ տուրի խաղում՝ 75-րդ րոպեին փոխարինման դուրս գալով Ֆրանսուա Մոդեստոյին։

2011 թվականի հունիսի 25-ին Լուկմանը 5-ամյա պայմանագիր է կնքել «Դինամո» ակումբի հետ։ 2013 թվականի դեկտեմբերի 31-ին ընդգրկվել է Դինամոյի I շրջանի 2013/2014 մրցաշրջանի խորհրդանշական հավաքականում։ 2015 թվականի հուլիսի 9-ին կեսամյա վարձակալության իրավունքով տեղափոխվել է Մախաչկալայի «Անժի» ակումբ։

2016 թվականի մարտին վարձակալության իրավունքով դարձել է Ղազախստանի «Աստանա» ակումբի խաղացող։ 2018 թվականի մարտի 5-ին Լիտվիայի «Պլանգա» ակումբը հայտարարել է, որ պայմանագիր է ստորագրել Լուկման Հարունայի հետ։

### Կարիերա հավաքականում
Հարունան ընդգրկվել է այն խաղացողների ընդլայնված ցուցակում, որոնք պետք է մեկնեին Աֆրիկայի Ազգերի Գավաթ 2008-ին, սակայն 23 խաղացողներից բաղկացած վերջնական ցուցակում չի հայտնվել։ 2010 թվականի մայիսի 30-ին Կոլումբիայի ֆուտբոլի ազգային հավաքականի դեմ ընկերական խաղում խփել է իր առաջին գոլը հավաքականի կազմում։

2019 թվականի դեկտեմբերին Հարունան պայմանագիր է կնքել Երևանի «Արարատի» հետ, որի կազմում մասնակցել է 5 խաղի՝ դաշտում անցկացնելով ընդամենը 250 րոպե։ 2020 թվականի հուլիսից Հարունան որևէ ակումբում հանդես չի եկել, 2022 թվականի սկզբին թողել է ակտիվ ֆուտբոլը։

## Ձեռքբերումներ
; «Դինամո»
* Ուկրանիայի Սուպերգավաթի գավաթակիր՝ 2011
* Ուկրաինայի ֆուտբոլի առաջնության բրոնզե մեդալակիր՝ 2011/12
* Ուկրանիայի առաջնության բրոնզե մեդալակիր՝ 2012/13
; «Աստանա»
* Ղազախստանի չեմպիոն՝ 2016
; Հավաքականում
* Աշխարհի չեմպիոն (մինչև 17)՝ 2007
* Աֆրիկայի չեմպիոն (մինչև 17)՝ 2007

## Ծանոթագրություններ

## Արտաքին հղումներ
* Досье на официальном сайте «Динамо» (Киев)

Կատեգորիա:Անժիի ֆուտբոլիստներ
Կատեգորիա:Արարատի ֆուտբոլիստներ
Կատեգորիա:Դինամո Կիևի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Նիգերիայի հավաքականի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Չոր տերև

**Չոր տերև** (, ), ֆուտբոլում այսպես է կոչվում գնդակն իր թեք առանցքի շուրջը պտտելը։ «Չոր տերև» ասելով առավել հաճախ հասկանում են անկյունայինից ոտնաթաթի արտաքին կամ ներքին կողմի ուղիղ հարվածով խփված գոլը։ Լայն իմաստով, *folha seca* տերմինը, որն անգլալեզու միջավայրում *knuckleball*-ի հոմանիշն է, նշանակում է նաև ոտնաթաթի հարված, որպես կանոն, տուգանային հարվածից, որի տարբերակիչ առանձնահատկությունը գնդակի կտրուկ անկումն է։

«Չոր տերևի» ֆիզիկան բացատրվում է Մագնուսի էֆեկտով։

## «Չոր տերևի» հայտնվելը
Սկզբում այս տերմինը նշանակում էր հարված, որից հետո գնդակը թռչում է բարդ հետագծով, այնուհետև կտրուկ ընկնում ներքև՝ հիշեցնելով չոր տերևի անկումը։ Բրազիլիայում «չոր տերև» () կոչվող հարվածի հեղինակը, լրագրող Իգոր Ֆեսունենկոյի կարծիքով, Ռուբենս Սալեսն է, որն այն կատարել է 1914 թվականի Ռոքի գավաթի խաղում Արգենտինայի հավաքականի դեմ։ «Չոր տերև» անվանումը առաջացել է շնորհիվ բրազիլացի Դիդիի, ով առաջին անգամ այդ հարվածը կատարել է 1956 թվականին և հետագայում հաճախ գոլեր է խփել այդ հարվածով։

ԽՍՀՄ-ում այս տերմինը հայտնի է դարձել Վալերի Լոբանովսկու պատճառով, որը համարվում էր այդ հարվածի կատարման վարպետ և հաճախ «չոր տերևով» գոլեր էր խփում անկյունայիններից։ Ժամանակի ընթացքում ռուսալեզու միջավայրում «չոր տերև» տերմինը սկսել է ավելի ու ավելի հաճախ նշանակել հենց այն գոլը, որը խփվել էր ուղիղ անկյունային հարվածից՝ առանց այլ ֆուտբոլիստների կողմից գնդակին դիպչելու։

## Գոլ անկյունայինից
thumb|250px|Առաջին գոլը անկյունայինից կատարած հարվածով խփել է Սեսարեո Անսարին Արգենտինայի և Ուրուգվայի հավաքականների խաղում 1924 թվականին
Ի սկզբանե ֆուտբոլային կանոններում չէր խոսվում անկյունային հարվածից գոլի մասին, բայց 1875 թվականին այն արգելվել է, իսկ 1924 թվականի հունիսի 14-ին Ֆուտբոլային ասոցիացիաների միջազգային խորհուրդը թույլատրել է հաշվել անկյունայինից ուղիղ հարվածից հետո խփած գոլը 1924/25 մրցաշրջանից սկսած։ Անկյունայինից առաջին գոլը համարվում է արգենտինացի Սեսարեո Օնսարիի հարվածը Ուրուգվայի հավաքականի դեմ ընկերական խաղում «Սպորտիո Բարակասում» 1924 թվականի հոկտեմբերի 2-ին։ Քանի որ ուրուգվայցիները մի քանի ամիս առաջ առաջին անգամ դարձել էին օլիմպիական չեմպիոն, Օնսարիի գոլը նրանց դարպասը անվանվել է «օլիմպիական գոլ» (), իսկ հետագայում Լատինական Ամերիկայում այդպես սկսել են անվանել անկյունայինից կատարած հարվածով խփած ցանկացած գոլ։

Աշխարհի առաջնությունների պատմության մեջ եղել է երկու «չոր տերև»։ Առաջինը խփել է կուբացի Խոսե Մագրինյան Ռումինիայի հավաքականի դարպասը 1938 թվականին, երկրորդը՝ կոլումբիացի Մարկոս Կոլը՝ գրավելով Լև Յաշինի պաշտպանած դարպասը 1962 թվականին ԽՍՀՄ հավաքականի դեմ խմբային մրցաշարի խաղում։

Երկու անգամ անկյունայիններից գոլեր են խփվել Գավաթակիրների գավաթի եզրափակիչներում, և եթե 1969 թվականին Կարլես Ռեշակի «չոր տերևը» Բրատիսլավայի «Սլովանի» դարպասը չի ազդել խաղի արդյունքի վրա, ապա 1964 թվականին Ժուան Մորաիշի «չոր տերևը» հաղթանակ է բերել «Սպորտինգին» ՄՏԿ-ի նկատմամբ։

«Չոր տերևների» քանակով ռեկորդակիրը, հավանաբար, թուրք Շյուքրյու Գյուլեսինն է, ով անկյունային հարվածներով խփել է 32 գնդակ։ «Չոր տերևներ» կատարել են նաև Ռոբերտո Կառլոսը, Պիեռ Լիտբարսկին, Ջորջ Բեսթը, ինչպես նաև Դեյան Պետկովիչը, որն անկյունայիններից 9 գոլ է խփել միայն Բրազիլիայում ելույթների ժամանակ և այլք։

## Ծանոթագրություններ

## Գրականություն
* 
* 
* 

Կատեգորիա:Ֆուտբոլային եզրույթներ
Բելֆլոր դեղին

**Բելֆլոր դեղին**, խնձորենու ամերիկյան սորտ։ Ստեղծվել է ժողովրդական ընտրասերման ճանապարհով։  Մշակվում է Հայաստանի գյուղատնտեսական բոլոր գոտիներում։

## Նկարագրություն
Ծառը միջին և բարձր աճեցողության է, լայն-բրգաձև սաղարթով։ Պտղաբերում է տնկման 7-8-րդ տարում, գաճաճ պատվաստակալների վրա՝ 5-6-րդ։ Պտուղը խոշոր է՝ 200-250 գ, երկարավուն կամ կլորավունկոնաձև, թեթևակի կողավոր, հաճախ՝ անհավասարակողմ։ Մաշկը հարթ է, բարակ, բաց կիտրոնադեղին, արևահայաց կողմում՝ թույլ կարմրավարդագույն երանգով, ժանգագույն կամ վարդագույն կետերով պատված։ Պտղամիսը՝ դեղնասպիտակավուն, նուրբ, հյութալի, թթվաշաքաղցր, հաճելի բույրով և համով։ Շաքար՝ 11,3%, թթու 0,56%, պեկտին 0,43%։ Բերքահավաքը՝ սեպտեմբերի կեսից մինչև հոկտեմբերիի կեսը։ Բերքատվությունը՝ 15–25 տ/հա։ Լավագույն փոշոտիչներն են՝ խնձորենու Ջոնաթան, Գոլդեն Դելիշես, Ռենետ Սիմիրենկո, Անտոնովկա, Բանան ձմեռային, Պարմեն ոսկյա ձմեռային սորտերը։  Միջին ձմեռնադիմացկուն է։ Պտուղները քոսով գրեթե չեն վարակվում։ Փոխադրունակ է, պահպանվում է մինչև փետրվար-մարտ։ Պտուղներն օգտագործվում են թարմ և վերամշակված։

## Ծանոթագրություններ

Կատեգորիա:Մրգեր
Քսենյա Սիտնիկ

**Քսենյա Սիտնիկ** (), բելառուս երգչուհի, հեռուստահաղորդավար և լրագրող։ «Մանկական Եվրատեսիլ-2005»-ի հաղթող։

## Կենսագրություն
Քսենյա Միխայլովնա Սիտնիկը ծնվել է 1995 թվականի մայիսի 15-ին Մոզիրում։ Քսենյա Սիտնիկի մայրը՝ Սվետլանա Ստացենկոն, աշխատել է «ՅՈՒՄԷՍ» էստրադային երգեցողության ստուդիայում որպես գեղարվեստական ղեկավար։ Քսենյայի հայրը՝ Միխայիլ Սիտնիկը, գործարար է։

1998 թվականի Քսենյան դարձել է Մոզիր քաղաքի թիվ 34 դպրոցի աշակերտ։ 2000 թվականին հաղթել է «Միսս Վերասոկ» գեղեցկության մրցույթում։ 2001 թվականին սկսել է սովորել էստրադային վոկալի «ՅՈՒՄԷՍ» ստուդիայում, որի գեղարվեստական ղեկավարը մայրն էր։

Քսենյա Սիտնիկը մասնակցել է բազմաթիվ մրցույթների։ 2004 թվականին «Ոսկե մեղու» մանկական ստեղծագործության միջազգային փառատոնում (Բելառուսի Կլիմովիչի քաղաք) Քսենյան ստացել է առաջին աստիճանի դիպլոմ։ 2005 թվականին դարձել է ռուսաց լեզվի քաղաքային օլիմպիադայի հաղթող։ 2005 թվականի հուլիսին Քսենյան Վիտեբսկում մասնակցել է «Սլավյանսկի բազար» փառատոնի շրջանակներում անցկացվող մանկական մրցույթին և հաղթել։ Այս հաջողությունը նրան համբավ է բերել։ Հետագայում, բազմաթիվ մրցույթների և փառատոների մասնակցության շնորհիվ Քսենյան հայտնի է դարձել Ռուսաստանում, Լեհաստանում և Գերմանիայում։

Նոյեմբերի 26-ին «Մենք միասին ենք» երգով դարձել է Մանկական Եվրատեսիլ-2005 մրցույթի հաղթող՝ հավաքելով 149 միավոր։ Մեկ տարի անց՝ 2006 թվականի նոյեմբերի 26-ին, տեղի է ունեցել նրա առաջնաելութային ալբոմի շնորհանդեսը, որը նույնպես կոչվում էր «Մենք միասին ենք»։

2005 թվականի դեկտեմբերին Քսենյա Սիտնիկը գլխավոր դեր է խաղացել «Աստղային գիշեր-2006» ամանորյա մյուզիքլում։ 2006 թվականի մայիսին թողարկվել է երգչուհու առաջին տեսահոլովակը «Փոքրիկ նավակ» երգի համար։ Ավելի ուշ թողարկվել են «Հասարակ երգ» և «Նոն-ստոպ» երգերի տեսահոլովակները։

Քսենյա Սիտնիկը սովորել է Մինսկի թիվ 8 գիմնազիայում (գերազանցությամբ ավարտել է 2013 թվականին) և Մինսկի թիվ 10 երաժշտական դպրոցում (ավարտել է 2010 թվականին)։ Մինչև 2009 թվականի մայիսը՝ ծրագրի փակվելը, եղել է Բելառուսի «Բելառուս-2» հեռուստաալիքի «Մեր հնգյակը» ծրագրի հաղորդավարը։

2010 թվականի մայիսի 15-ին՝ Քսենյայի ծննդյան տասնհինգամյակին, Մինսկում ներկայացվել է նրա երկրորդ սոլո ալբոմը՝ «Քսենյայի Հանրապետություն» վերնագրով։

2017 թվականին Քսենյա Սիտնիկն ավարտել է Պրահայի Անգլո-ամերիկյան համալսարանը, որտեղ սովորել է որպես լրագրող և ստացել բակալավրի աստիճան։

2021 թվականի դրությամբ Քսենյա Սիտնիկն աշխատում է նորաձևության ոլորտում՝ որպես լրագրող և մոդել։ 2022 թվականի ամռանը Քսենյան ձայնագրել է ուկրաինական BoomBox խմբի «*Happy End*» երգի քավեր տարբերակը։

## Սկավառակագրություն
* 2006 — Մենք միասին ենք
* 2010 — Քսենյայի Հանրապետություն

## Ծանոթագրություններ

## Արտաքին հղումներ
* Ксения Ситник на kids’music

Կատեգորիա:Բելառուս երաժիշտներ
Կատեգորիա:Բելառուս երգիչներ
Կատեգորիա:Բելառուս հաղորդավարներ
Կատեգորիա:Եվրատեսիլ երգի մրցույթի հաղթողներ
Կատեգորիա:Երաժիշտներ այբբենական կարգով
Կատեգորիա:Մանկական Եվրատեսիլ երգի մրցույթի հաղթողներ
Կատեգորիա:Մանկական Եվրատեսիլի մասնակիցներ
Պիետարսաարի

**Պիետարսաարի** (), կամ **Յակոբստադ** (), քաղաք և մունիցիպալիտետ Ֆինլանդիայի արևմուտքում՝ Բալթիկայի Բոտնիկ ծոցի ափին՝ Օստրոբոտնիա նահանգում։ Յակոբստադի բնակչությունը 19 673 մարդ է (2007 հուլիս)։

Շվեդերենը մայրենի լեզու է քաղաքի բնակչության մոտ 56%-ի համար, ֆիններենը՝ 40%-ի։

## Պատմություն
Քաղաքն անվանվել է շվեդ ռազմական և պետական գործիչ Յակոբ Պոնտուսոն Դելագարդիի (1583-1652) պատվին։

Յակոբստադը քաղաքային իրավունքներ է ստացել 1652 թվականին՝ Շվեդիայի թագուհի Քրիստինայի օրոք։ 1714 թվականին ռուսական զորքերը այրել են քաղաքը։

1809-1917 թվականներին եղել է Ռուսական կայսրության կազմում։ Քաղաքը այրվել է 1835 թվականին։ Ղրիմի պատերազմի ժամանակ քաղաքի առևտրային նավահանգիստը՝ այնտեղ խարսխված նավերով, ամբողջովին ավերվել է։ 1905 թվականի Առաջին ռուսական հեղափոխության ժամանակ քաղաքում տեղի են ունեցել սոցիալիստների ցույցեր։

Ֆինլանդիայի քաղաքացիական պատերազմի ժամանակ քաղաքը գտնվում էր սպիտակամորթներից վերահսկվող տարածքում և ուներ հրետանային դպրոց։ Երկրորդ համաշխարհային պատերազմի ժամանակ քաղաքը մեկ անգամ ենթարկվել է խորհրդային ավիացիայի հարձակմանը, որի ժամանակ զոհվել է մի քանի մարդ։

## Բնակչություն
Բնակչության վիճակագրությունը 1999-2017 թվականներին․

## Քույր քաղաքներ
 Ասքեր, Նորվեգիա                         
 Ռուդերսդալ, Դանիա
 Բյունդե, Գերմանիա
 Գարդաբայր, Իսլանդիա
 Ջեյմսթաուն, Ամերիկայի Միացյալ Նահանգներ
 Սյոդերամն, Շվեդիա
 Էսլյով, Շվեդիա
 Յուրմալա, Լատվիա

## Լուսանկարներ

Պատկեր:Jakobstad Tobacco Factory 1.jpg|
Պատկեր:Jakobstad Skolparken.jpg|
Պատկեր:Jakobstad Skata 1.jpg|


## Ծանոթագրություններ

## Գրականություն
*
Ուոգա Ուոգա

**Ուոգա Ուոգա** (հաճախ՝ Վագա Վագա, ), քաղաք Նոր Հարավային Ուելս նահանգում։

Քաղաքը գտնվում է Ռիվերինա շրջանում՝ Մուրումբիջի գետի վրա։

Բնակչությունը 46,735 մարդ է (2006 թվական), որից 2․136 բնակիչներն իրենց անվանել են Ավստրալիայի աբորիգեններ։ Միջին տարիքը 33 տարեկանն է։ Նա նահանգի ամենաբազմամարդ և Ավստրալիայի հինգերորդ ամենամեծ ոչ ափամերձ քաղաքն է։

Ուգա Ուգա  կարևոր գյուղատնտեսական կենտրոն և տրանսպորտային հանգույց, որը գտնվում է Սիդնեյի և Մելբուրնի միջև կես ճանապարհին։

## Կլիմա
Քաղաքի կլիման չափավոր է, տաք ամառներով (+23 °C) և ցուրտ ձմեռներով՝ ավստրալիական չափանիշներով (+7&nbsp;°C), ծայրահեղ ջերմաստիճաննեը եղել են −6&nbsp;°C-ից +44&nbsp;°C: Տեղումները տարեկան 570-580 մմ են, ամեն ամիս՝ 40-50 մմ, սակայն տեղի են ունենում նաև երաշտներ։

## Պատկերասրահ

Պատկեր:Fitzmaurice Street - May 1925 Flood.jpg|1925 թվականi Ջրհեղեղ 
Պատկեր:Wagga Wagga Base Hospital.jpg|Քաղաքային հիվանդանոց
Պատկեր:Wagga Wagga Civic Centre.jpg|Քաղաքային քաղաքացիական կենտրոն
Պատկեր:Wagga Wagga Historic Council Chambers on the corner of Baylis St (Trimmed).jpg|Ռիվերինա թանգարան


## Ծանոթագրություններ

Կատեգորիա:1847 թվականին հիմնադրված բնակավայրեր
Կատեգորիա:1849 թվականին հիմնադրված բնակավայրեր
Կատեգորիա:1849 հիմնադրումներ Ավստրալիայում